Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 663

9. Szavatoló tõke A szavatoló tõke értékét ez a sor jelenti (a 6. sor összegébõl le kell vonni a 8. sorban lévõ összeget). Ez a szavatoló tõke a tõkemegfelelési mutató számításának, illetve a szavatoló tõkéhez rendelt más korlátozó elõírásnak a viszonyítási alapja. A jegyzett tõke módosulásával (felemelésével, leszállításával) kapcsolatosan az új adatok alapján a szavatoló tõke megállapítására (illetve tõkemegfelelési mutatóra) vonatkozó számításokat a szükséges dokumentumokkal együtt a Felügyelet részére meg kell küldeni. Tájékoztató adatok Mivel az elõzetes év végi eredmény a hitelintézeteknél különbözõ idõpontokban kerülhet át az eredménytartalékba, az összehasonlíthatóság érdekében az elõzetes év végi eredmény elfogadásának különbözõ fokozatait a tájékoztató adatok között külön fel kell tüntetni. A 1113. sorban a tartalékok terhére történõ tõkecsökkentést kell kimutatni. Itt nemcsak a tartalékok terhére és „nem tõkekivonással” történõ jegyzett tõke leszállításának összegét kell feltüntetni, hanem azt is, amikor a jegyzett tõke leszállítása a tõkekivonás mellett a tartalékokat is érinti. A 3A.11, illetve a 3A.122 sorok összességének és részletezésének meg kell felelni a közgyûlés (alapító) által jóváhagyott jegyzett tõke leszállítására vonatkozó értékeknek. A tõke csökkentése miatt érintett tartalékok módosulását külön-külön (a 112.1 sorban a tõke-, a 113.3 sorban az eredmény-, és a 114.1 sorban a lekötött tartalékot) a változásnak megfelelõen kell feltüntetni. A felügyeleti mérlegben a forrás oldalon a jegyzett tõke és tartalékok értékét — a cégbírósági bejegyzésig — változatlan összeggel kell kimutatni.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes